[{"text_idx": "#000006", "text": "Roedd Coleg y Drenewydd yn croesawu ymwelwyr i\u2019w fferm weithio ar 9 Mehefin fel rhan o Sul y Fferm Agored 2019 a\u2019r tywydd yn ychwanegu at yr hwyl i lawer o\u2019r gwesteion gyda\u2019r gwyddau a\u2019r plant yn cofleidio\u2019r glaw.\nRoedd y digwyddiad hwn a gydnabyddir yn genedlaethol ac a hyrwyddwyd gan LEAF yn gyfle gwych i bawb, yn hen ac yn ifanc, gael gwybod mwy am y gwaith a\u2019r anifeiliaid ar y fferm."}, {"text_idx": "#000007", "text": "Eleni, roedd ymwelwyr Fronlas yn cael eu diddanu gan anifeiliaid cyfeillgar, arddangosiadau a chystadlaethau. Roedd llawer i\u2019w wneud dan do ac yn yr awyr agored gyda llygod i\u2019w trin, gwyddau i\u2019w bwydo, defaid i\u2019w cneifio ac efelychydd palu dan do. Roedd plant ac oedolion fel ei gilydd yn helpu i adeiladu siediau, mynd i mewn ac allan o\u2019r tractorau a oedd yn cael eu harddangos a rhoi cynnig ar addurno cacennau cwpan. Rhedodd llawer o ymwelwyr dan do wrth i\u2019r glaw ddechrau ond roedd llawer a oedd yn mwynhau a sblasio yn y pyllau. Roedd digon o fwyd i\u2019r ymwelwyr hefyd gan gynnwys byrgyrs blasus a oedd ar werth. Cefnogwyd y digwyddiad gan NFU, R.A.B.I. a Bees and Trees."}]